Юраўская вуліца (Менск)

**Вуліца Юраўская** — колішняя вуліца ў цэнтральнай частцы Менску, якая зьвязвала колішнюю Францішканскую вуліцу з Паліцэйскай праз Новае Места, то бок праз сучасную Кастрычніцкую плошчу. Існавала з XVI ст. Гістарычная назва ўтварылася ад, напэўна, царквы Святога Юрыя на краі ўзгорка перад схілам да ракі Свіслачы, вядомай як уніяцкая толькі з планаў Менску канца XVIII ст. Пры царкве былі могілкі. Пад час другой сусьветнай вайны вуліца была знішчана і не аднаўлялася.

Дамінантай вуліцы быў збудаваны ў стылі барока Касьцёл дамініканаў, помнік архітэктуры XVII стагодзьдзя, зруйнаваны савецкімі ўладамі па другой сусьветнай вайне. У наш час ад вуліцы захаваліся два будынкі, аб’яднаныя адным адрэсам — Праспект Незалежнасці 27а.

## Гісторыя
Узьнікла ў XVI ст. Пачыналася ад вуліцы Францішканскай і шла у бок вуліцы Паліцэйскай паралельна двум вуліцам — Зборавай і Захар’еўскай. 19 кастрычніка 1680 году падкаморы менскі Тэадор Караль Горскі ахвяраваў манахам-францішканам пляц пад будаваньне касьцёла і кляштару. Да 1940-х гадоў на няцотным баку, на рагу з колішняй вуліцай Юраўскай знаходзіўся комплекс кляштару францішканаў з касьцёлам Сьвятога Антонія Падуанскага. Па здушэньні вызвольнага паўстаньня (1830—1831) у 1832 годзе ўлады Расейскай імпэрыі ліквідавалі кляштар францішканаў. Па здушэньні нацыянальна-вызвольнага паўстаньня (1863—1864) у 1866 годзе з мэтай маскалізацыі краю расейскія ўлады канфіскавалі кляштарныя будынкі ў каталікоў і перайменавалі вуліцу ў *Губэрнатарскую*.

На скрыжаваньні вуліц Юраўскай і Дамініканскай існаваў комплекс Менскага дамініканскага кляштару, пабудаваны у XVII стагодзьдзі. Зруйнаваны савецкімі уладамі па другой сусьветнай вайне.

Таксама на Юраўскай вуліцы знаходзіўся Палац Сапегаў — помнік архітэктуры XVII ст. Вакол будынка месьціўся выдатны сад. Доўгі час лічыўся адным з найлепшых дамоў места. Існаваў да Другой сусьветнай вайны. На 1912 год палац разьмяшчаўся ў двары дома, дзе месьціўся рэстаран «Акварыюм» (вуліца Юраўская, 13). На 1918 год лічыўся адным з найстарэйшых будынкаў места.

## Гістарычныя здымкі і графіка

Miensk, Juraŭskaja-Franciškanskaja. Менск, Юраўская-Францішканская (1914).jpg|Пачатак вуліцы Юраўскай ад Францішканскай
Miensk, Juraŭskaja. Менск, Юраўская (1907).jpg|Юраўская вуліца 1907г.
Miensk, Sapieha. Менск, Сапега (K. Biske, 1918).jpg| Палац Сапегаў на Юраўскай, 1918, малюнак К. Біске
Miensk, Sapieha. Менск, Сапега (M. Filipovič, 1924).jpg| Палац Сапегаў на малюнку Міхаіла Філіповіча, 1924 г.
Miensk, Sapieha. Менск, Сапега (1927).jpg|Палац Сапегаў, 1927 г.
Miensk, Juraŭskaja, Akvaryjum. Менск, Юраўская, Акварыюм (1913).jpg|Рэстарацыя "Акварыюм" на Юраўскай вуліцы 1913г.
Miensk, Daminikanski. Менск, Дамініканскі (1927).jpg| Кляштар Дамініканаў на рагу Юраўскай з Дамініканскай, 1927 г.
Miensk, Juraŭskaja, Kratoŭski. Менск, Юраўская, Кратоўскі (1915-17).jpg| Сядзіба Кратоўскіх на вуліцы Юраўскай 1915-17г.
Miensk, Juraŭskaja. Менск, Юраўская (1915-17).jpg|Дом каля сядзібы Кратоўскіх на вуліцы Юраўскай 1915-17г.
Miensk, Juraŭskaja, Dabravolski. Менск, Юраўская, Дабравольскі (1917).jpg| Сядзіба Дабравольскіх 1917 г.
Miensk, Franciškanskaja-Juraŭskaja. Менск, Францішканская-Юраўская (06-07.1944).jpg| Францішканская ля скрыжаваньня зь Юраўскай (06-07.1944)
Miensk, Daminikanskaja. Менск, Дамініканская (J. Kuračynski, 1880-89).jpg|Рог Дамініканскай і Юраўскай
Miensk, Juraŭskaja-Franciškanskaja. Менск, Юраўская-Францішканская (1941).jpg|Францішканская-Юраўская (1941)
Miensk, Franciškanskaja-Juraŭskaja. Менск, Францішканская-Юраўская (1941) (2).jpg|Францішканская-Юраўская (1941)


## Выбітныя збудаваньні па вуліцы Юраўскай
* Палац Сапегаў
* Касьцёл дамініканаў
* Кляштар францішканаў

## Крыніцы

Катэгорыя:Вуліцы Менску